Te-am plasmuit sa-mi mangai singuratatea - Valus Constantin
Ce ai fi in stare sa faci ca sa ai langa tine, pentru tot restul vietii, fiinta perfecta, care te va scapa de plumbuita povara a singuratatii? Ai cauta-o peste tot, te-ai ruga zi si noapte sa apara sau, pur si simplu, te-ai resemna cu gandul ca nu o vei gasi niciodata? Disperata si deznadajduita, Eva apeleaza la o solutie extrema: o vrajitoare o ajuta sa-si modeleze din lut partenerul ideal, Adam, cel care o va vindeca de suferinta. Astfel, porneste intr-o aventura riscanta, dar cu multe conotatii simbolice, pentru a-si indeplini misiunea. Si totusi, poti sa pretinzi de la cineva, chiar si faurit de propriile-ti maini, sa se poarte doar asa cum ai nevoie? Sa raspunda numai asteptarilor tale? Ce se intampla cand realizezi ca tocmai aceasta asteptare ar putea fi o iluzie? Aventura Evei - deopotriva mistica, dar si bine ancorata in cotidianul societatii romanesti in permanenta tranzitie si fara repere - este impregnata si de alte teme, precum pierderea, abandonul, respingerea, sensul vietii, boala psihica sau trauma transgenerationala. Asa ca te invit sa citesti aceasta carte nu doar ca pe o poveste, o evadare din cotidian, ci si ca pe o forma de introspectie. Ce ai face intr-o astfel de situatie? In ce fel rezonezi cu personajele? Si, mai ales, ce emotii trezesc in tine intamplarile descrise? - Autorul